**Gəncə Şəhər İcra Hakimiyyəti yanında İctimai Şuranın fəaliyyətə başlaması ilə bağlı keçirilən**

**İCLAS PROTOKOLU**

Gəncə şəhəri 12 iyul 2023-cü il

**İCLASDA İŞTİRAK ETDİLƏR:**

1. Əhmədov Ənvər Şahvələd oğlu – Azərbaycan Qarabağ Müharibəsi Əlilləri, Veteranları və Şəhid Ailələri İctimai Bilriyi Gəncə şəhər filialının sədr müavini
2. Mehdiyev Fərid Siyavuş oğlu - “Kəpəz” MTRŞ-nın Xəbərlər Departamentinin direktoru
3. Hacıyev Bayram İsgəndər oğlu - Azərbaycan Təhsil İşçiləri Azad Həmkarlar İttifaqı Gəncə Şəhər Komitəsinin sədri
4. Kalaşnikova İrina Vladimr qızı - “Novosti Gyandji” qəzetinin baş redaktoru, Gəncə və Qərb Bölgəsi üzrə Rus İcmasının sərd müavini
5. Məmmədova Gülnar Xaliq qızı – “Gəncə Maairf Evi” İctimai Birliyinin icraçı direktoru
6. Məmmədov Zəfər Nadir oğlu – sahibkar, “Zəfəroğlu inşaat” şirkətinin rəhbəri
7. Axundov Sahib İbrahim oğlu – Azərbaycan Mədəniyyət İşçiləri Həmkarlar İttifaqı Gəncə Şəhər Komitəsinin sədri
8. Hüseynova Xəzangül Abbasqulu qızı – Azərbaycan Yazıçılar Birliyinin Gəncə bölməsinin sədri
9. Ələkbərova Kübra İsmayıl qızı – “Təmas” Regional İnkişaf İctimai Birliyi
10. Abbasova Rəzalə Hidayət qızı – Azərbaycana Birgə Yardım Təşkilatının (UAFA) Gəncə İcma Əsaslı Reabilitasiya mərkəzinin koordinatoru
11. Qasımova Afaq Qulam qızı - Gəncə Dövlət Universitetinin Həmkarlar İttifaqı Komitəsinin sədri

**GÜNDƏLİK MƏSƏLƏ:**

1. İctimai şuranın iclaslarının reqlamentinin müəyyən edilməsi haqqında;
2. Ictimai şuranın sədrinin, sədr müavinin və katibinin seçilməsi haqqında.

**EŞİDİLDİ:**

Gündəlikdə duran 1-ci məsələ ilə bağlı iclasın sədri S.Axundov bildirdi ki, İctimai şuranın fəaliyyəti müəyyən ediləcək reqlament əsasında həyata keçiriləcəkdir. Azərbaycan Respublikasının “İctimai iştirakçılıq haqqında” Qanununun 8-ci və 10-cu maddələri İctimai şuranın iş qaydalarını, daha geniş mənada reqlamentini müəyyən edir və buradakı müddəalar kifayət qədər aydın və konkretdir. Təklif olundu ki, ilk əvvəl İctimai şuranın reqlamenti ilə bağlı qərar qəbul olunsun.

**ÇIXIŞ ETDİLƏR:**

1. Abbasova Rəzalə Hidayət qızı – Azərbaycana Birgə Yardım Təşkilatının (UAFA) Gəncə İcma Əsaslı Reabilitasiya mərkəzinin koordinatoru
2. Məmmədov Zəfər Nadir oğlu – sahibkar, “Zəfəroğlu inşaat” şirkətinin rəhbəri

Çıxışlarda bildirdi ki, İctimai Şuraların fəaliyyəti ilə bağlı normativ aktlarda reqlament məsələsi açıq şəkildə öz əksini tapmışdır. Bu səbəbdən də həmin sənədlərlə müəyyən edilmiş müddəalar əsas götürülərək məsələnin səsə qoyulması məqsədəmüvafiq hesab edilməlidir.

**AŞAĞIDAKI QƏRAR LAYİHƏSI SƏSƏ QOYULDU:**

1. Gəncə Şəhər İcra Hakimiyyəti yanında İctimai şuranın reqlamentinin müəyyən edilməsi.

Lehinə: 11 nəfər

Əleyhinə: 0

Bitərəf: 0

**QƏRARA ALDI:**

1. Gəncə Şəhər İcra Hakimiyyəti yanında İctimai şuranın reqlamenti Azərbaycan Respublikasının “İctimai iştirakçılıq haqqında” Qanununun 8-ci və 10-cu maddələrinə uyğun müəyyən edilsin.

**EŞİDİLDİ:**

Gündəlikdə duran 2-ci məsələ barədə S.Axundov məlumat verdi. O qeyd etdi ki, “İctimai iştirakçılıq haqqında” Azərbaycan Respublikasının 2013-cü il 22 noyabr tarixli 816-IVQ nömrəli Qanununun 9-cu maddəsinə uyğun olaraq Gəncə Şəhər İcra Hakimiyyəti yanında İctimai şuranın ilk iclasında şuranın sədri, sədr müavini və katibi seçilməlidir. Ilk olaraq İctimai şuranın sədrinin seçilməsinin gərəkli olduğunu vurğulayan iclas sədri, bu məsələyə dair münasibətin bildirilməsi üçün sözü iclas iştirakçılarına verdi.

**ÇIXIŞ ETDİLƏR:**

1. Mehdiyev Fərid Siyavuş oğlu - “Kəpəz” MTRŞ-nın Xəbərlər Departamentinin direktoru
2. Ələkbərova Kübra İsmayıl qızı - “Təmas” Regional İnkişaf İctimai Birliyi

Çıxışlarda bildirdi ki, İctimai şuranın sədri vəzifəsi olduqca məsuliyyətli vəzifədir və bu işin öhdəsindən geniş təcrübəyə sahib olan şəxs gələ bilər. Həmin vəzifəyə əvvəlki illərdə olduğu kimi, Bayram Hacıyevin layiqli bir namizəd olduğu vurğuladı. Digər çıxışçılar da sözügedən təklifi bəyəndiklərini qeyd etdilər və təklifin səsə qoyulmasını bildirdilər.

**AŞAĞIDAKI QƏRAR LAYİHƏSI SƏSƏ QOYULDU:**

1. Gəncə Şəhər İcra Hakimiyyəti yanında İctimai şuranın sədri vəzifəsinə Hacıyev Bayram İsgəndər oğlunun seçilməsi

Lehinə: 10

Əleyhinə: 0

Bitərəf: 1

**QƏRARA ALDI:**

1. Gəncə Şəhər İcra Hakimiyyəti yanında İctimai şuranın sədri vəzifəsinə Hacıyev Bayram İsgəndər oğlu seçilsin.

**DİNLƏNİLDİ:**

Gündəlikdə duran məsələ barədə məlumat verən iclas sədri S.Axundov qeyd etdi ki, İctimai şuranın ilk iclasında həm də İctimai şuranın sədrinin müavini seçilməlidir. Bu məsələ ilə bağlı təkliflərin irəli sürülməsi üçün iclas sədri İctimai şuranın üzvlərinə söz verdi.

**ÇIXIŞ ETDİLƏR:**

1. Məmmədova Gülnar Xaliq qızı – “Gəncə Maairf Evi” İctimai Birliyinin icraçı direktoru

Çıxışda qeyd olundu ki, İctimai şuranın sədr müavini vəzifəsinə Kalaşnikova İrina Vladimr qızının namizədliyi irəli sürülür. Bu vəzifəyə xanım İ.Kalaşnikovanın seçilməsi həm də Şura rəhbərliyində gender balansının təmin olunmasına xidmət edəcəkdir.

**AŞAĞIDAKI QƏRAR LAYIHƏSI SƏSƏ QOYULDU:**

1. Gəncə Şəhər İcra Hakimiyyəti yanında İctimai şuranın sədr müavini vəzifəsinə Kalaşnikova İrina Vladimr qızının seçilməsi

  Lehinə: 11

Əleyhinə: 0

Bitərəf: 0

**QƏRARA ALDI:**

1. Gəncə Şəhər İcra Hakimiyyəti yanında İctimai şuranın sədr müavini vəzifəsinə Kalaşnikova İrina Vladimr qızı seçilsin.

**DİNLƏNİLDİ:**

İctimai şuranın katibinin seçilməsi məsələsinə toxunan iclas sədri S.Axundov bildirdi ki, həmin vəzifəyə kifayət qədər mobil bir insanın seçilməsi daha məqsədəmüvafiqdir. Məhz bu səbəbdən İclas sədri S.Axundov İctimai şuranın katibi vəzifəsinə Əhmədov Ənvər Şahvələd oğlunun namizədliyini irəli sürdü. Digər iştirakçılar iclas sədrinin təklifini bəyəndiklərini və bu səbəbdən səsə qoyulmasını təklif etdilər.

**AŞAĞIDAKI QƏRAR LAYIHƏSI SƏSƏ QOYULDU:**

1. Gəncə Şəhər İcra Hakimiyyəti yanında İctimai şuranın katibi vəzifəsinə Əhmədov Ənvər Şahvələd oğlunun seçilməsi

Lehinə: 11

Əleyhinə: 0

Bitərəf: 0

**QƏRARA ALDI:**

1. Gəncə Şəhər İcra Hakimiyyəti yanında İctimai şuranın katibi vəzifəsinə Əhmədov Ənvər Şahvələd oğlu seçilsin.

**DİNLƏNİLDİ:**

İclas sədri SşAxundov təklif etdi ki, gündəlikdə duran məsələlərlə bağlı qəbul edilmiş qərarların təsdiq edilməsi ilə bağlı son qərarlar qəbul edilsin.

**AŞAĞIDAKI QƏRAR LAYIHƏSI SƏSƏ QOYULDU:**

1. Gəncə Şəhər İcra Hakimiyyəti yanında İctimai şuranın reqlamentinin təsdiq edilməsi;
2. Gəncə Şəhər İcra Hakimiyyəti yanında İctimai şuranın sədrinin, sədr müavinin və katibinin təyin edilməsi.

Lehinə: 11

Əleyhinə: 0

Bitərəf: 0

**QƏRARA ALDI:**

1. Gəncə Şəhər İcra Hakimiyyəti yanında İctimai şuranın reqlamenti təsdiq edilsin.
2. Gəncə Şəhər İcra Hakimiyyəti yanında İctimai şuranın sədri vəzifəsinə Hacıyev Bayram İsgəndər oğlu, sədr müavini vəzifəsinə Kalaşnikova İrina Vladimr qızı və katibi vəzifəsinə Əhmədov Ənvər Şahvələd oğlu təyin edilsin.

**İclasın sədri: Sahib Axundov**

**İclasın katibi: Afaq Qasımova**